പാലാ ബിഷപ്പിനെതിരെ നിയമ നടപടി സ്വീകരിക്കണം ജമാഅത്ത് കൗണ്സില് കരുനാഗപ്പള്ളി: ഇസ്ലാമിന്െറ വിശുദ്ധവചനത്തെ പരിഹാസവാക്കായി നാര്കോട്ടിക് ജിഹാദ് എന്നാരോപിച്ച്, കാലങ്ങളായി സൗഹൃദത്തിലും പരസ്പരവിശ്വാസത്തിലും കഴിഞ്ഞുവരുന്ന ജനസമൂഹങ്ങള്ക്കിടയില് ശത്രുതയും വിദ്വേഷവും പടര്ത്തി രാജ്യത്തെ സമാധാനാന്തരീക്ഷത്തെ തകര്ക്കാന് ശ്രമിച്ച പാലാ ബിഷപ് മാര് ജോസഫ് കല്ലറങ്കാട്ടിനെതിെര ഇന്ത്യന് ശിക്ഷാനിയമം 153 എ പ്രകാരം നിയമനടപടികള് സ്വീകരിച്ച് അറസ്റ്റ് ചെയ്യണമെന്ന് കേരള മുസ്ലിം ജമാഅത്ത് കൗണ്സില് കരുനാഗപ്പള്ളി മണ്ഡലം കമ്മിറ്റി സര്ക്കാറിനോട് ആവശ്യപ്പെട്ടു. മണ്ഡലം പ്രസിഡന്റ് ജലീല് കോട്ടക്കര അധ്യക്ഷത വഹിച്ചു. എച്ച്. സലാഹുദീന് ബായി, പറമ്ബില് സുബൈര്, കുറ്റിയില് നിസാം, സിദ്ദിഖ് ഇമ്ബിരിയല്, സൈനുദീന് തഴവാശ്ശേരി, മെഹര് ഖാന് ചേന്നല്ലൂര്, കണ്ണാടിയില് നസീര്, റഹീം ചെങ്ങഴത്ത്, അസീസ് അല്മനാര്, സെഞ്ചുറി നിസാര്, അബ്ദുല്സലാം ക്ലാപ്പന എന്നിവര് സംസാരിച്ചു.